Diari Oficial de la Generalitat Valenciana


Sumari del DOGV 7151, del 13-11-2013 (2013/10000)

RESOLUCIÓ de 7 de novembre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre la Generalitat i el Consell Superior d'Investigacions Científiques per a l'impuls del programa Banc de Patents.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7151

Data del DOGV
:   13-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10666


Data del document
:   07-11-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 7 de novembre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre la Generalitat i el Consell Superior d'Investigacions Científiques per a l'impuls del programa Banc de Patents. [2013/10996]  
La Generalitat i el Consell Superior d'Investigacions Científiques han subscrit, prèvia tramitació reglamentària, el dia 22 d'octubre de 2013, el conveni de colaboració per a l'impuls del programa Banc de Patents.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 1177/2013 i que figura com a annex d'esta resolució.   
  
Valencia, 7 de novembre de 2013.- La directora general del Secretariat del Consell i Relacions amb Les Corts: Marta Martí Arador.  
  
  
Conveni de colaboració entre la Generalitat (Conselleria d'Economia, Indústria, Turisme i Ocupació) i el Consell Superior d'Investigacions Científiques per a l'impuls del programa Banc de Patents  
  
Madrid, 22 d'octubre de 2013  
  
Reunits  
D'una banda Máximo Buch Torralva, conseller d'Economia, Indústria, Turisme i Ocupació, en virtut del seu nomenament per mitjà del Decret 20/2012, de 7 de desembre, del president de la Generalitat, pel qual es cessen i es nomenen consellers, secretari i portaveu del Consell, que actua en nom i representació de la Generalitat, facultat per a este acte per acord del Consell amb data 4 d'octubre de 2013.  
I d'una altra, Emilio Lora-Tamayo D'Ocón, president del Consell Superior d'Investigacions Científiques, en virtut del seu nomenament pel Reial Decret 194/2012, de 13 de gener, pel qual és nomenat president, i les atribucions conferides per les disposicions de l'article 11.2.i de l'Estatut d'esta agència estatal aprovat pel Reial Decret 1730/2007, de 21 de desembre.   
Els compareixents es reconeixen mútuament capacitat jurídica suficient, subscriuen en nom de les seues entitats respectives este conveni i, a este efecte,  
  
Exposen  
Primer. La Llei 2/2012, de 14 de juny, de la Generalitat, de Mesures Urgents de Suport a la Iniciativa Empresarial i als Emprenedors, Microempreses i Xicotetes i Mitjanes Empreses de la Comunitat Valenciana, desplega una sèrie de mesures dirigides de forma expressa a revitalitzar el teixit productiu, a donar-li suport i a afavorir la posada en marxa de noves activitats econòmiques que generen ocupació en l'àmbit de la Comunitat Valenciana.  
Segon. D'acord amb les disposicions de l'article 1 del Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, esta és el departament del Consell a què correspon l'exercici de les competències en matèria d'economia, foment de l'ocupació i de l'economia social, formació professional per a l'ocupació, intermediació en el mercat laboral, indústria, energia, turisme, comerç interior i exterior, fires sectorials i activitats promocionals, artesania, consum i investigació i innovació tecnològica, i exercix les competències que legalment té atribuïdes a estos efectes.  
  
Tercer. Des de la Conselleria d'Economia, Indústria, Turisme i Ocupació es vol impulsar la transferència de coneixement científic i tecnològic als emprenedors de base innovadora de la Comunitat Valenciana, a fi de valorar els resultats de les investigacions que es duen a terme amb recursos públics, les seues capacitats i utilitats. I és conscient, igualment, de la significació que té la investigació científica i el desenrotllament tecnològic per al progrés econòmic i per a la generació d'ocupació.  
Quart. Dins d'este àmbit es va crear el Banc de Patents de la Comunitat Valenciana, que pretén desenrotllar un programa de valoració i visualització per a la transferència de les patents, enfocada al mercat, als diferents sectors productius, per mitjà de la creació d'empreses de base tecnològica o per la subscripció de contractes colaboratius entre les universitats i les empreses per a acabar de desenrotllar conjuntament el producte final o per mitjà del seu llicenciament per a l'explotació comercial.   
Quint. Tal com indica la Llei de la Ciència, la Tecnologia i la Innovació, Llei 14/2011, d'1 de juny, «l'economia espanyola ha d'avançar cap a un model productiu en el qual la innovació està cridada a incorporar-se definitivament com una activitat sistemàtica de totes les empreses, amb independència del seu sector i dimensió, i en el qual els sectors de mitjana i alta tecnologia tenen més protagonisme. Les dos condicions, així com l'emergència d'una cultura de cooperació entre el sistema públic de ciència i tecnologia i el teixit productiu permeten estar al nostre país en les millors condicions per a aconseguir una societat i una economia del coneixement plenament cohesionades. El paper de la ciència per a esta finalitat, així com la seua difusió i transferència, són elements imprescindibles. El desenrotllament de les competències en matèria d'investigació científica i tècnica i innovació de les comunitats autònomes demana, en nom d'una més gran eficiència i busca de sinergies, l'establiment de nous mecanismes de governança basats en la cooperació».  
Sext. Tal com indica l'article 4 de l'Estatut del CSIC aprovat pel Reial Decret 1730/2007, de 21 de desembre, el seu objecte és el foment, la coordinació, el desenrotllament i la difusió de la investigació científica i tecnològica, de caràcter multidisciplinari, a fi de contribuir a l'avanç del coneixement i al desenrotllament econòmic, social i cultural, així com a la formació de personal i a l'assessorament a entitats públiques i privades en estes matèries.   
Per la seua banda, l'article 5 establix les seues funcions, entre les quals es troben les següents: a) Revitalitzar investigació científica i tecnològica i, si és el cas, contribuir al seu foment. b) Transferir els resultats de la investigació científica i tecnològica a institucions públiques i privades. c) Proporcionar servicis cientificotècnics a l'Administració general de l'Estat, així com a altres administracions i institucions públiques i privades. d) Impulsar la creació d'entitats i empreses de base tecnològica. e) Contribuir a la creació d'entitats competents per a la gestió de la transferència i la valoració de la tecnologia. h) Fomentar la cultura científica de la societat. m) Colaborar amb altres institucions, tant nacionals com internacionals, en el foment i la transferència de la ciència i la tecnologia, així com en la creació i el desenrotllament de centres, instituts i unitats d'investigació científica i tecnològica.  
  
En conseqüència, ambdós parts manifesten la seua coincidència d'interessos en el desenrotllament de les previsions d'este conveni, i acorden dur-lo a terme per mitjà d'un conveni específic de colaboració, amb subjecció al que disposen les següents  
  
Clàusules  
  
Primera. Objecte del conveni  
Este conveni té per objecte definir els termes de la colaboració entre la Generalitat i l'Agència Estatal Consell Superior d'Investigacions Científiques, per a la inclusió de les seues patents en el Banc de Patents Connecting Knowledge.  
  
Segona. Compromisos de colaboració  
L'agència estatal Consell Superior d'Investigacions Científiques seleccionarà i posarà a disposició de la Conselleria d'Economia, Indústria, Turisme i Ocupació un conjunt d'invencions, patents i altres resultats d'investigació científica i tecnològica, o idees de negoci desenrotllades pel seu personal investigador, per a la qual cosa realitzarà l'estudi de potencialitat i viabilitat dels resultats seleccionats.  
Les patents seleccionades per a ser incloses en el Banc de Patents hauran de constar en una fitxa explicativa que continga la descripció de la invenció, els sectors d'aplicació empresarial, els avantatges tècnics o beneficis empresarials previstos, l'estat de desenrotllament de la tecnologia, el seu nivell de protecció i la colaboració buscada, així com un breu resum (cinquanta paraules) d'esta fitxa i un document audiovisual explicatiu de la patent (d'una duració entre dos i tres minuts). Tota la documentació anterior haurà d'estar confeccionada en castellà i anglés.  
  
La Generalitat, a través de la Secretaria Autonòmica d'Economia i Ocupació, realitzarà una difusió de les innovacions aportades al Banc de Patents entre emprenedors potencials a fi de facilitar la creació d'empreses d'alt valor afegit. Així mateix, fomentarà la participació en el programa d'empreses d'àmbit nacional i internacional interessades en el seu desenrotllament.  
  
Tercera. Duració  
Tindrà vigència el present conveni des de la seua firma fins al 31 de desembre de 2015, i es podrà prorrogar d'acord comú entre les parts per períodes trianuals. Per a això, haurà d'haver-hi comunicació en què s'expresse esta voluntat, amb una antelació mínima de dos mesos respecte de la seua finalització.  
  
Quarta. Gastos  
Este conveni no generarà gastos.  
L'aplicació i l'execució d'este conveni, incloent-hi a este efecte tots els actes jurídics que es puguen dictar per al seu desplegament o execució, no podrà tindre cap incidència en la dotació de tots i cada un dels capítols de gasto assignada a la Conselleria d'Economia, Indutria, Turisme i Ocupació, i en tot cas haurà de ser atesa amb els mitjans personals i materials de la conselleria esmentada.  
  
Quinta. Autorització per a la difusió de resultats  
Amb l'objectiu d'aconseguir la màxima difusió de la cultura emprenedora, les actuacions que es realitzen com a conseqüència d'este conveni podran ser divulgades indistintament per la Conselleria d'Economia, Indústria, Turisme i Ocupació de la Generalitat i per l'Agència Estatal Consell Superior d'Investigacions Científiques.   
En qualsevol cas, haurà de respectar-se la Llei Orgànica 15/1999, de 13 de desembre, de Protecció de Dades de Caràcter Personal, i les seues disposicions de desplegament.   
  
Sexta. Comissió mixta de seguiment  
Per al seguiment i control d'este conveni es constituïx una comissió mixta de seguiment, que estarà integrada per dos representants de cada una de les parts:  
Per l'Agència Estatal Consell Superior d'Investigacions Científiques:   
- Titular de la Vicepresidència de Transferència i Internacionalització, o persona en qui delegue.  
- Titular de la Coordinació Institucional a València, o persona en qui delegue.   
Per la Conselleria d'Economia, Indústria, Turisme i Ocupació:  
- La subdirectora general de Promoció d'Emprenedors, o persona en qui delegue.  
- El cap del Servici de Foment de l'Emprenedoria, o persona en qui delegue.  
  
Sèptima. Naturalesa del conveni  
Este conveni té naturalesa administrativa, de conformitat amb l'article 4.1.c del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, queda fora de l'àmbit d'aplicació de la llei esmentada i, per tant, es regirà per les seues clàusules, la Llei 30/1992, de 26 de novembre, de Règim Jurídic de les Administracions Públiques, pel que preveu el text refós de la Llei d'Hisenda Pública (Decret Legislatiu de 26.06.1991), el Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim juridicopressupostari dels convenis que subscriga la Generalitat, així com per les altres normes jurídiques d'aplicació general i pels principis generals de l'ordenament jurídic administratiu.  
  
Octava. Causes de resolució anticipada  
L'incompliment per qualsevol de les parts de les condicions establides en este conveni podrà donar lloc a la seua resolució.  
Així mateix, serà causa de resolució del conveni l'acord mutu de les parts.  
  
Novena. Resolució de controvèrsies  
La resolució de les controvèrsies que puguen plantejar-se sobre la interpretació i l'execució d'este conveni hauran de resoldre's amb l'acord mutu de les parts, en el si de la comissió mixta que fixa la clàusula sexta d'este conveni.   
Si no es pot arribar al dit acord, per a la resolució de les possibles controvèrsies caldrà ajustar-se a les disposicions de la Llei 29/1998, de 13 de juliol, reguladora de la Jurisdicció Contenciosa Administrativa.  
  
I en prova de conformitat amb quant antecedix, les parts signen el present document en castellà i valencià per triplicat exemplar en cada una d'ambdós llengües, en el lloc i la data indicats ut supra.  
  
  
El conseller d'Economia, Indústria, Turisme i Ocupació  
Máximo Buch Torralva  
  
El president del Consell Superior d'Investigacions Científiques,  
Emilio Lora-Tamayo D'Ocón